​ມີ​ລາຍ​ງານ​​ວ່າ ມີ​ຜູ້​ເສຍ​ຊີ​ວິດ ເພີ້ມ​ຂຶ້ນ ​ຈາກ​ການ​ປະ​ທ້ວງ​ ໃນ​ຊູ​ດານ
ພວກປະ​ທ້ວງ ໄດ້​ໃຊ້​ເຟ​ສ​ບຸກ ເພື່ອ​ປະ​ນາມ ​ການ​ເອົາ​ບາດ​ກ້າວ ​ໂດຍ​ພວກ​ທະ​ຫານ ໃນ​ວັນ​ອາ​ທິດ ທີ່ຜ່ານ​ມາ​ນີ້.​
ລາຍງານຈາກຊູດານ ລະບຸວ່າ ມີຢ່າງນ້ອຍ 11 ຄົນ ໄດ້ຖືກສັງຫານ ໃນການໂຮມຊຸມນຸມ ປະທ້ວງຂະໜາດໃຫຍ່ຄັ້ງຫຼ້າສຸດ ທີ່ຮຽກຮ້ອງໃຫ້ໂອນອຳນາດການປົກຄອງໃຫ້ພົນລະເຮືອນໃນປະເທດດັ່ງກ່າວ ຕຳຫຼວດໄດ້ຍິງແກັສນ້ຳຕາໃສ່ພວກປະທ້ວງ ຈຳນວນຫຼາຍພັນຄົນ ໃນຂະນະທີ່ພວກເຂົາເຈົ້າເດີນຂະບວນຢູ່ຕາມທ້ອງຖະໜົນໃນວັນທິດຜ່ານມານີ້ ໃນນະຄອນ ຫຼວງຄາຣ໌ທູມ ແລະເຂດອື່ນໆ ຊຶ່ງເປັນການປະທ້ວງເປັນຄັ້ງທຳອິດນັ້ນ ນັບຕັ້ງແຕ່ໄດ້ມີການປາບປາມຮ້າຍແຮງຕໍ່ພວກປະທ້ວງ ເມື່ອເດືອນມິຖຸນາ ຜ່ານມານີ້ ມີລາຍງານວ່າ ໄດ້ມີການວາງແຜນເດີນຂະບວນປະທ້ວງຕື່ມອີກໃນວັນຈັນວານນີ້ ທີ່ນະຄອນຫຼວງວໍຊີງຕັນ, ສະຫະລັດໄດ້ປະນາມການປາບປາມຢ່າງຮຸນແຮງ ຕໍ່ພວກປະທ້ວງພົນລະເຮືອນດັ່ງກ່າວ ນັ້ນຄືຄຳເວົ້າຂອງ ເຈົ້າໜ້າທີ່ກະຊວງການຕ່າງປະເທດ ທີ່ໄດ້ບອກກັບວີໂອເອ ໃນວັນຈັນວານນີ້ໄວ້ ເຈົ້າໜ້າທີ່ທ່ານນີ້ ກ່າວຕື່ມວ່າ ” ພວກປະທ້ວງ ໄດ້ໃຊ້ເຟສບຸກ ເພື່ອປະນາມການເອົາບາດກ້າວໂດຍພວກທະຫານ ໃນວັນອາທິດ ຜ່ານມານີ້ ທ່ານ Mohamed Naji al-Assam ຜູ້ນຳພວກປະທ້ວງຄົນສຳຄັນໄດ້ກ່າວໃນວີດີໂອ ທີ່ອອກທາງໜ້າເຟສບຸກວ່າ ພວກນາຍພົນທັງຫຼາຍ ກໍໄດ້ໃຊ້ເຟສບຸກ ຖິ້ມໂທດໃສ່ຂະບວນການປະທ້ວງນີ້, ນັ້ນຄື ກຸ່ມພັນທະມິດເພື່ອອິດສະຫຼະພາບ ແລະການປ່ຽນແປງ ທ່ານນາຍພົນ Jamal Omer ໄດ້ກ່າວ ໃນໜ້າເຟສບຸກຂອງລັດຖະບານສະພາທະຫານ ທີ່ປົກຄອງປະເທດ ຢູ່ໃນຂະນະນີ້ວ່າ